Aidon
Aidon (Édon en francés) es una comuna occitana situada dins lo departament de Charanta e la region de Novela Aquitània, ancianament de Peitau-Charantas.

Geografia

Comunas limitròfas

Toponimia 
I a quauques atestacions ancianas : in villa Aidomno en 1020, Eydon en 1275, Esdona, Exdom en 1380, Eydon d'Hautefaye en 1732.

L'abat Talbert postula una alteracion de ante dominum, « davant lo sent », que, coma a Aimostier (atestacion latina Antimonasterio, non datada), validariá una evolucion ante > ai-. Ante dominum designariá lo prumier daus apòstols, Pèir (i a una egleisa de Sent Pèir a Aidon e probable que abans l'egleisa actuala, que data dau segle XI, n'i aviá dejà una autra consagrada au mesme sent) . Mas l'evolucion ante > ai demòra dificila. Aquí perqué, probable, Albert Dauzat considèra que l'origina dau nom d'Aidon es escura. Per tornar a la prumiera atestacion, -domno es benlèu en relacion emb lo gallés dubnos, dumnos per assimilacion de nasalitat (la nasalitat de -n- es manlevada per -b-). Aqueu mot a lo sens de « sorne, negre, tenebrós », pusleu au sens cosmologic (lo monde d'en bas, los inferns) qu'au sens concret (lo paisatge). E justament, a Aidon, i a de las cròsas importantas e que se veson plan.

Remarcas sus las fòrmas ancianas (prumiera sillaba) : si Ai- de 1020 correspond a la prononciacion de l'epòca o anteriora, la fòrma Eydon de 1275 es logica (afebliment de ai- pretonic en ei- coma dins tota la meitat nòrd de l'occitan, a data anciana). Probable tanben qu'au segle XIV, la prononciacion lemosina de es- abans consonanta fòra de las oclusivas sordas ([-k-], -p-, -t-) èra dejà [ej-]; donc, i a ren d'estonable que aid- siá interpretat esd-. En francés e benlèu en occitan local dau Creissent, los diftongues se simplifican, çò que pòt explicar la grafia francesa Édon. Òm remarca que Aidon fai partida daus noms de luecs que començan per Ai-, que son situats a una frontiera de pòble gallés e que son pas explicats o que son sols dau mesme nom (Aivigas, Aineça, Aimet) en mai daus Aigurandas. Idèa de « frontiera » ?

Istòria
La Ròcha Beucort foguet sieti de chastelaniá en 1789, emb 4 parròfias (o partidas) dependentas e 1 enclava.

Aidon annexet Hautefaye(nom francés, probablament Autafaia, coma l'omonime de Dordonha) entre 1790 e 1794.

Administracion 

 Abans la refòrma cantonala de 2014, aplicada en 2015, la comuna èra dau canton de Vilaboé-La Valeta; es aura dau canton de Tude-et-Lavalette (en francés).

Demografia

 Autafaia es dejà recensada emb Aidon en 1793

Luecs e monuments

Personalitats liadas a la comuna

Intercomunalitat

Embessonatges

Veire tanben

Liams connexes
 Comunas de Charanta

Liams externes

Nòtas e referéncias

Comuna de Charanta
Comuna de la Charanta Occitana